
ΣΥΝΤΟΜΗ ΑΙΤΙΟΛΟΓΗΣΗ
Η ΕΕ πρωτοστατεί εδώ και καιρό παγκοσμίως στον τομέα της βιωσιμότητας και της εταιρικής δέουσας επιμέλειας ενώ έχει δεσμευτεί για την ανοδική σύγκλιση όσον αφορά την περιβαλλοντική και κοινωνική βιωσιμότητα στην Ένωση και παγκοσμίως. Όσον αφορά την ενημέρωση σχετικά με τη βιωσιμότητα και την εταιρική δέουσα επιμέλεια, αυτό καταδεικνύεται από τις οδηγίες 2006/43/ΕΚ, 2013/34/ΕΕ, (ΕΕ) 2022/2464 και (ΕΕ) 2024/1760, οι οποίες καθιέρωσαν μια στέρεη βάση για την ενημέρωση σχετικά με τη βιωσιμότητα και την εταιρική δέουσα επιμέλεια. Ο συνδυασμός των εν λόγω οδηγιών εξασφάλισε, μεταξύ άλλων, πρόσβαση σε πληροφορίες σχετικά με τη βιωσιμότητα και τους κινδύνους, οι οποίες είναι απαραίτητες τόσο για τους επενδυτές όσο και για τις μη κυβερνητικές οργανώσεις που αξιολογούν καταχρήσεις, μηχανισμούς ώστε οι εταιρείες να βελτιώσουν τις διαδικασίες δέουσας επιμέλειας και τη βιωσιμότητα ολόκληρων των αξιακών αλυσίδων τους, καθώς και καλύτερη πρόσβαση στη δικαιοσύνη για τους ζημιωθέντες σε οποιοδήποτε στάδιο της αξιακής αλυσίδας. 
Η τρέχουσα πρόταση της Επιτροπής ενέχει τον κίνδυνο αποδυνάμωσης βασικών στοιχείων αυτού του πρόσφατα εγκριθέντος πλαισίου για την υποβολή εκθέσεων βιωσιμότητας και τη δέουσα επιμέλεια. Μολονότι ο στόχος της απλούστευσης όσον αφορά τις υποχρεώσεις υποβολής εκθέσεων για τις εταιρείες είναι αξιέπαινος και τα μέτρα που σχετίζονται, μεταξύ άλλων, με την ηλεκτρονική υποβολή εκθέσεων ή την αυξημένη χρήση κατευθυντήριων γραμμών είναι ευπρόσδεκτα, η απλούστευση δεν μπορεί να σημαίνει μεγάλης κλίμακας απορρύθμιση που αλλάζει πλήρως τον σκοπό των προηγούμενων οδηγιών. Η κατάργηση βασικών νομοθετικών πράξεων ενέχει τον κίνδυνο να προκύψει κανονιστική αβεβαιότητα για τις επιχειρήσεις και εμπόδια για τους ζημιωθέντες αν επιθυμούν να προσφύγουν στη δικαιοσύνη, ενώ επίσης υπονομεύει τη διαθεσιμότητα ποιοτικών, συγκρίσιμων και αναλυτικών δεδομένων βιωσιμότητας που χρειάζονται οι επενδυτές και οι επιχειρηματικοί εταίροι. Ενώ η προστασία ιδίως των ΜΜΕ από την υπερβολική επιβάρυνση των απαιτήσεων υποβολής εκθέσεων αποτελεί ουσιαστικό ζήτημα, πρέπει να υπάρχει ευκολότερος και αποτελεσματικότερος τρόπος για την επίτευξη αυτού του στόχου από την κατάργηση βασικών στοιχείων του υφιστάμενου πλαισίου υποβολής εκθέσεων βιωσιμότητας και δέουσας επιμέλειας.
******
Η Επιτροπή Απασχόλησης και Κοινωνικών Υποθέσεων καλεί την Επιτροπή Νομικών Θεμάτων, που είναι αρμόδια επί της ουσίας, να προτείνει την απόρριψη της πρότασης της Επιτροπής.

[bookmark: FootprintPageAD]ΠΑΡΑΡΤΗΜΑ: ΔΗΛΩΣΗ ΕΙΣΗΓΗΣΕΩΝ
<FootprintIntro>Σύμφωνα με το άρθρο 8 του παραρτήματος Ι του Κανονισμού, η συντάκτρια γνωμοδότησης δηλώνει ότι έχει συμπεριλάβει στην έκθεσή της εισηγήσεις για θέματα που αφορούν το αντικείμενο του φακέλου που έλαβε κατά την εκπόνηση της έκθεσης, μέχρι την έγκρισή της από την επιτροπή, από τους ακόλουθους εκπροσώπους συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας[footnoteRef:1] ή από τους ακόλουθους εκπροσώπους δημόσιων αρχών τρίτων χωρών, συμπεριλαμβανομένων των διπλωματικών αποστολών και πρεσβειών τους:</FootprintIntro> [1:  Διοργανική συμφωνία, της 20ής Μαΐου 2021, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για ένα υποχρεωτικό Μητρώο Διαφάνειας (ΕΕ L 207 της 11.6.2021, σ. 1, ELI: http://data.europa.eu/eli/agree_interinstit/2021/611/oj).] 

	1. Εκπρόσωποι συμφερόντων που εμπίπτουν στο πεδίο εφαρμογής της διοργανικής συμφωνίας για ένα υποχρεωτικό μητρώο διαφάνειας

	Finnwatch
The Central Organisation of Finnish Trade Unions SAK
European Sustainable Investment Forum
European Trade Union Confederation ETUC
Akava, The Confederation of Unions for Professional and Managerial Staff in Finland
The Finnish Confederation of Professionals STTK
Finnish Development NGOs Fingo
United Nations Working Group on Business and Human Rights
European Coalition for Corporate Justice
Amnesty International
European Central Bank


Ο ανωτέρω κατάλογος συντάσσεται υπό την αποκλειστική ευθύνη της συντάκτριας γνωμοδότησης.
Όταν φυσικά πρόσωπα προσδιορίζονται στον κατάλογο με το όνομά τους, με τα καθήκοντά τους ή και με τα δύο, η συντάκτρια γνωμοδότησης δηλώνει ότι έχει υποβάλει στα ενδιαφερόμενα φυσικά πρόσωπα την Ανακοίνωση περί προστασίας δεδομένων αριθ. 484 του Ευρωπαϊκού Κοινοβουλίου (https://www.europarl.europa.eu/data-protect/index.do), η οποία ρυθμίζει τους όρους που ισχύουν για την επεξεργασία των προσωπικών τους δεδομένων και τα δικαιώματα που συνδέονται με την εν λόγω επεξεργασία.

